Jude Law

**Džud Lo** () je britanski glumac i režiser, rođen 29. decembra 1972. u Londonu. Nominovan je za Oskara, za uloge u filmovima Hladna planina i Talentovani gospodin Ripli. Francuska vlada ga je 2007. godine proglasila **Vitezom umetnosti**.

## Karijera
### Počeci
Džud je drugo dete profesora Pitera Loa i Margaret Hejvort. Upisao je glumu u petnaestoj, a prvu ulogu dobio već u devetnaestoj godini. Bio je to dečiji film *Krojač iz Glostera* iz 1989.. Dotle je igrao u komediji Žana Koktoa - *Užasni roditelji*. Do 1997. prolazi sasvim nezapaženo od strane medija i kritike. Te godine dobija ulogu grofa Alfreda Daglasa u filmu *Vajld*, snimljenog po motivima iz biografije Oskara Vajlda. Bez obzira na to što je drama odlično prošla kod filmskih kritičara, a loše kod publike, Džud je dobio nagradu za obećavajuću filmsku zvezdu. Iste godine dobija ulogu u bioskopskom hitu *Gataka*, a dve godine kasnije i svoju prvu glavnu ulogu - u trileru *Poslednji udarac*.

### ''Gospodin Ripli'' i ''Neprijatelj pred vratima''
Film kojim Džud privlači pažnju kritičara jeste drama Entonija Mingele - Talentovani gospodin Ripli. Za svoju interpretaciju Dikija Grinlifa, Džud je dobio BAFTA nagradu za najbolju sporednu ulogu, nominacije za MTV i nagradu Zlatni globus i svoju prvu nominaciju za Oskara.
Godinu dana kasnije, Džud tumači lik snajperiste Vasilija Zajceva u ratnoj drami Neprijatelj pred vratima. Ovaj film je zaradio oko 97 miliona dolara, a u sporednim ulogama su Ed Haris i Džozef Fajns. Iste, 2001. godine, po drugi put je nominovan za Zlatni globus, za ulogu žigola Džoja u filmu Veštačka inteligencija.

### ''Hladna planina'' i ''Šerlok Holms''

Pre nego što dobije *ulogu svog života*, Džud Lo će se na filmskom platnu naći u trileru *Put do uništenja*, zajedno sa Danijelom Krejgom, Tomom Henksom i Polom Njumenom.
Godine 2003, u *blokbasteru* Hladna planina, Lo tumači lik vojnika Inmana koji se bori u Američkom građanskom ratu. Iako nije osvojio nijednu nagradu za koju je bio nominovan (Oskar, Zlatni globus, BAFTA...), postao je priznata glumačka veličina i jedan od najcenjenijih glumaca u Velikoj Britaniji (kao Lorens Olivije - što je oduvek i želeo).
Sledeće godine igra u filmovima **Alfi**, Avijatičar i Bliskost. Pojavljuje se i kao druga transformacija Tonija u filmu Maštaonica doktora Parnasusa iz 2008.. Njegov poslednji veliki film je Šerlok Holms iz 2009, gde se prvi put na filmu našao sa Robertom Daunijem mlađim.

### Pozorište
Džud Lo je poznat po interpretacijama doktora Faustusa iz romana Faust, Fredija iz Pigmaliona, Hamleta... Za rad u pozorištu dobio je i nagradu Toni, kao i nagradu *Lorens Olivije*.

## Filmografija

## Zanimljivosti
* Džud je veliki borac za ljudska prava. 2007. godine je deset dana boravio u Afganistanu, snimajući dokumentarac o ratnim strahotama.
* Bori se protiv ubijanja životinja i nošenja krzna.
* Voli fudbal.
* Dugo godina se smatra jednom od gej ikona današnjice.
* Bio je u vezi sa Sijenom Miler.
* Zaštitno je lice Diora.
* Godine 2006. proglašen za jednu od najkomercijalnijih holivudskih zvezda.

## Poznati glumci sa kojima je sarađivao
* Vanesa Redgrejv - *Vajld*
* Uma Terman - *Gataka*
* Gvinet Paltrou - *Talentovani gospodin Ripli*
* Met Dejmon - *Talentovani gospodin Ripli*
* Kejt Blančet - *Talentovani gospodin Ripli* i *Avijatičar*
* Ed Haris - *Neprijatelj pred vratima*
* Tom Henks - *Put do uništenja*
* Danijel Krejg - *Put do uništenja*
* Pol Njumen - *Put do uništenja*
* Nikol Kidman - *Hladna planina*
* Rene Zelveger - *Hladna planina*
* Natali Portman - *Hladna planina*, *Bliskost* i *Moje noći od borovnice*
* Klajv Oven - *Bliskost*
* Džulija Roberts - *Bliskost*
* Suzan Sarandon - *Alfi*
* Marisa Tomej - *Alfi*
* Leonardo Dikaprio - *Avijatičar*
* Kejt Bekinsejl - *Avijatičar*
* Šon Pen - *Svi kraljevi ljudi*
* Kejt Vinslet - *Svi kraljevi ljudi* i *Praznik*
* Entoni Hopkins - *Svi kraljevi ljudi*
* Žilijet Binoš - *Provala*
* Kameron Dijaz - *Praznik*
* Majkl Kejn - *Detektiv*
* Džudi Denč - *Bes*
* Džoni Dep - *Maštaonica doktora Parnasusa*
* Hit Ledžer - *Maštaonica doktora Parnasusa*
* Kolin Farel - *Maštaonica doktora Parnasusa*
* Robert Dauni mlađi - *Šerlok Holms*

## Vanjske veze

* 

## Reference

## Vanjske veze
*